РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/68-25

30. мај 2025. године

Б е о г р а д

ЗАПИСНИК

26. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 30. МАЈА 2025. ГОДИНЕ

Седница је почела у 14,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Ана Белоица Мартаћ, Никола Радосављевић, Тијана Давидовац, Ненад Крстић, Душан Бајатовић, Ило Михајловски, Бранко Павловић, Душан Никезић, Пеђа Митровић и Мирослав Алексић.

Седници су присуствовали заменици чланова Одбора: Јасмина Палуровић, Катарина Стојановић (заменик Светлане Милијић), Јожеф Тобиаш (заменик Акоша Ујхељиа) и Ненад Филиповић (заменик Војислава Вујића).

Седници нису присуствовали чланoви Одбора: Ненад Митровић и Владимир Јелић, нити њихови заменици.

На позив председника, седници су присуствовали представници Министарства финансија: Ана Триповић, државни секретар, Оливера Здравковић, начелник Одељења за банкарство и Сања Стојадиновић, шеф Одсека за координацију активности међународне сарадње.

На предлог председника, Одбор је већином гласова (12 гласова за, два уздржана) одлучио да се дневни ред допуни са тачком 6. дневног реда**, која гласи:** „Разматрање Предлога закона о потврђивању Анекса 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији, који је поднела Влада (број 011-864/25 од 8. маја 2025. године).“

На предлог председника, Одбор је већином гласова (11 гласова за, један против, један уздржан, један није гласао) утврдио следећи дневни ред у целини:

Д н е в н и р е д:

1. Разматрање Предлога закона о изменама и допунама Закона о утврђивању гарантне шеме и субвенционисању дела камате као мера подршке младима у куповини прве стамбене непокретности, који је поднела Влада (број 011-923/25 од 16. маја 2025. године), у начелу;

 2. Разматрање Предлога закона о давању гаранције Републике Србије у корист OTP banke Srbija akcionarsko društvo Novi Sad, Банке Поштанска штедионица, акционарско друштво, Београд и Banca Intesa ad Beograd по основу задужења Електродистрибуције Србије д.о.о. Београд, у вези са пројектом унапређење дистрибутивне мреже, који је поднела Влада (број 011-932/25 од 16. маја 2025. године), у начелу;

 3. Разматрање Предлога закона о задуживању Републике Србије код NLB KOMERCIJALNA BANKA AD BEOGRAD за потребе финансирања Пројекта изградње ауто-пута, деоница Београд-Зрењанин-Нови Сад, који је поднела Влада (број 011-933/25 од 16. маја 2025. године), у начелу;

 4. Разматрање Предлога закона о потврђивању Споразума о зајму (Други зајам за развојну политику зеленог раста у Републици Србији) између Републике Србије и Међународне банке за обнову и развој, који је поднела Влада (број 011-917/25 од 15. маја 2025. године);

 5. Разматрање Предлога закона о потврђивању Уговора о кредитном аранжману купца, између Републике Србије коју заступа Влада Републике Србије поступајући преко Министарства финансија, делујући у својству Зајмопримца аранжиран од стране Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis и Societe Generale, делујући у својству Овлашћених водећих аранжера са Natixis, делујући у својству Банке за глобалну координацију, структурирање и документацију и Natixis, делујући у својству ЕСА Агента и Финансијских институција наведених у Делу I Прилога 1, делујући у својству Првобитних зајмодаваца, који је поднела Влада (број 011-928/25 од 16. маја 2025. године);

 6.Разматрање Предлога закона о потврђивању Анекса 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији, који је поднела Влада (број 011-864/25 од 8. маја 2025. године).

На предлог председника, Одбор је већином гласова (12 гласова за, два против) прихватио предлог да се обави заједнички начелни и јединствени претрес о тачкама 1. до 6. дневног реда, у складу са чланом 157. став 2. Пословника Народне скупштине, с тим да ће се Одбор изјашњавати о свакој тачки појединачно.

Пре преласка на рад по утврђеном дневном реду Одбор је, већином гласова (12 гласова за, 2 уздржана), усвојио записник са 25. седнице Одбора, без примедби.

\* \* \*

ЗАЈЕДНИЧКИ НАЧЕЛНИ И ЈЕДИНСТВЕНИ ПРЕТРЕС О ТАЧКАМА 1. ДО 6. ДНЕВНОГ РЕДА

Оливера Здравковић, начелник Одељења за банкарство, у Министарству финансија, образложила је Предлог закона о изменама и допунама Закона о утврђивању гарантне шеме и субвенционисању дела камате као мера подршке младима у куповини прве стамбене непокретности. Оливера Здравковић истакла је да се предложеним изменама и допунама закона унапређује правна регулатива чиме се омогућава наставак ефикасног спровођења предузетих мера подршке младима у куповини прве стамбене непокретности, на начин да се гарантна шема побољша и буде доступна што већем броју младих као и да се додатно смање трошкови за кориснике кредита.

Ана Триповић, државни секретар у Министарству финансија, образложила је предлоге закона из тач. 2. до 5. дневног реда.

Образлажући Предлог закона о давању гаранције Републике Србије у корист OTP banke Srbija akcionarsko društvo Novi Sad, Банке Поштанска штедионица, акционарско друштво, Београд и Banca Intesa ad Beograd по основу задужења Електродистрибуције Србије д.о.о. Београд, у вези са пројектом унапређење дистрибутивне мреже, државни секретар навела је да је повлачење средстава у износу од 52,5 милиона евра за унапређење дистрибутивне мреже условљено ступањем на снагу овог предлога закона. Унапређење дистрибутивне мреже подразумева замену дрвених стубова на постојећим мрежама ниског напона бетонским стубовима, замену неизолованог проводника самоносећим кабловским снопом и прилагођавање кућних прикључака.

Предлогом закона о задуживању Републике Србије код NLB KOMERCIJALNA BANKA AD BEOGRAD за потребе финансирања Пројекта изградње ауто-пута, деоница Београд-Зрењанин-Нови Сад, предвиђен је зајам у износу од 35 млрд динара за финансирање дела пројекта изградње ауто-пута Београд-Зрењанин-Нови Сад а односи се на Деоницу 1 Београд-Зрењанин.

Предлог закона о потврђивању Споразума о зајму (Други зајам за развојну политику зеленог раста у Републици Србији) између Републике Србије и Међународне банке за обнову и развој, предвиђа задуживање код Међународне банке за обнову и развој у износу од 160 мил. УСД-а односи се на Други програмски кредит за развојну политику у оквиру зелене транзиције Србије.

У наставку излагања, Ана Триповић образложила је Предлог закона о потврђивању Уговора о кредитном аранжману купца, између Републике Србије коју заступа Влада Републике Србије поступајући преко Министарства финансија, делујући у својству Зајмопримца аранжиран од стране Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis и Societe Generale, делујући у својству Овлашћених водећих аранжера са Natixis, делујући у својству Банке за глобалну координацију, структурирање и документацију и Natixis, делујући у својству ЕСА Агента и Финансијских институција наведених у Делу I Прилога 1, делујући у својству Првобитних зајмодаваца. Предлог закона предвиђа задуживање у износу од 1,92 милона евра код синдиката од шест француских банака за набавку 12 Рафал авиона и њихових повезаних производа и услуга.

Сања Стојадиновић, шеф Одсека за координацију активности међународне сарадње, образложила је Предлог закона о потврђивању Анекса 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији истакавши да, Предлог закона предвиђа допуну иницијалног споразума који је потписан између Владе Републике Србије и Владе Републике Француске о активностима Француске агенције за развој из 2019.године а којим се уређују услови за оснивање представништва групе АФД у Србији.

У дискусији су учествовали Душан Никезић, Ненад Крстић, Бранко Павловић, Мирослав Алексић, Верољуб Арсић, Пеђа Митровић и Никола Радосављевић, чија су излагања тонски снимана.

\* \* \*

Одбор је, затим, прешао на одлучивање о Првој до Шесте тачке дневног реда.

**Прва тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (12 гласова за, троје није гласало) одлучио да поднесе

|  |
| --- |
| И З В Е Ш Т А Ј Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о утврђивању гарантне шеме и субвенционисању дела камате као мера подршке младима у куповини прве стамбене непокретности, који је поднела Влада, у начелу. |
|  |

За известиоца Одбора на седници Народне скупштине одређен је Верољуб Арсић, председник Одбора.

**Друга тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (12 гласова за, три против) одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист OTP banke Srbija akcionarsko društvo Novi Sad, Банке Поштанска штедионица, акционарско друштво, Београд и Banca Intesa ad Beograd по основу задужења Електродистрибуције Србије д.о.о. Београд, у вези са пројектом унапређење дистрибутивне мреже, у начелу.

За известиоца Одбора на седници Народне скупштине одређен је Верољуб Арсић, председник Одбора.

**Трећа тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (11 гласова за, четири против) одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код NLB KOMERCIJALNA BANKA AD BEOGRAD за потребе финансирања Пројекта изградње ауто – пута, деоница Београд – Зрењанин – Нови Сад, у начелу.

За известиоца Одбора на седници Народне скупштине одређен је Верољуб Арсић, председник Одбора.

**Четврта тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (11 гласова за, три против, један уздржан) одлучио да поднесе

|  |
| --- |
| И З В Е Ш Т А Ј Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Други зајам за развојну политику зеленог раста у Републици Србији) између Републике Србије и Међународне банке за обнову и развој, који је поднела Влада. |
|  |

За известиоца Одбора на седници Народне скупштине одређен је Верољуб Арсић, председник Одбора.

**Пета тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (11 гласова за, четири против) одлучио да поднесе

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Уговора о кредитном аранжману купца, између Републике Србије коју заступа Влада Републике Србије поступајући преко Министарства финансија, делујући у својству Зајмопримца аранжиран од стране Bred Banque Populaire, Credit Agricole Corporate and Investment Bank, Credit Industriel et Commercial, Credit Lyonnais, Natixis и Societe Generale, делујући у својству Овлашћених водећих аранжера са Natixis, делујући у својству Банке за глобалну координацију, структурирање и документацију и Natixis, делујући у својству ЕСА Агента и Финансијских институција наведених у Делу I Прилога 1, делујући у својству Првобитних зајмодаваца, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

**Шеста тачка дневног реда**

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је већином гласова (11 гласова за, четири против) одлучио да поднесе

|  |
| --- |
| И З В Е Ш Т А Ј Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Анекса 1 Споразума између Владе Републике Србије и Владе Републике Француске о активностима Француске агенције за развој и институције PROPARCO у Србији, који је поднела Влада. |
|  |

За известиоца Одбора на седници Народне скупштине одређен је Верољуб Арсић, председник Одбора.

 Седница је завршена у 15,40 часова.

 Седница је тонски снимана.

|  |
| --- |
|  |

 СЕКРЕТАР ПРЕДСЕДНИК

 Тијана Игњатовић Верољуб Арсић